რა რეიტინგი აქვთ ობამასა და კეინს?
ქვინიფიაქის გამოკითხვით, რესპუბლიკელი პრეზიდენტობის კანდიდატს ჰერმან კეინს დადებითი შედეგები აქვს
კეინის პიროვნებას წარსულში ჩადენილმა სექსუალური ძალადობის ფაქტმა გარკვეული ჩრდილი მიაყენა. ახლახანს ქვინიფიაქის უნივერსიტეტის მიერ ჩატარებული საზოგადოებრივი გამოკითხვის შედეგებმა პრეზიდენტ ობამას დადებითი რეიტინგი 47 პროცენტით განსაზღვრა. მსგავსი ციფრების თანაფარდობა სექტემბრის თვეში ჩატარებული გამოკითხვის დროსაც შეინიშნებოდა. მაშინ ობამას საქმიანობა გამოკითხულთა 41 პროცენტმა დადებითად შეაფასა, 55-მა კი უარყოფითად. საზოგადოებრივი აზრის მკვლევარმა პიტერ ბრაუნმა, აღნიშნულთან დაკავშირებით შემდეგი განაცხადა: პრეზიდენტი ობამა სამუშაო ადგილების შექმნის ინიციატივით, საზოგადოებრივი მხარდაჭერის გაზრდას შეეცადა, თუმცა ამ ინიციატივას რესპუბლიკელებმა ერთობ "ძვირიანი შემოთავაზება" უწოდეს. - განაცხადა პრეზიდენტმა. ქვინიფიაქის გამოკითხვამ რესპუბლიკელი პრეზიდენტობის კანდიდატს ჰერმან კეინსაც დადებითი შედეგი მოიტანა. კეინმა მხარდამჭერთა ხმების 30 პროცენტის მიღებით, მასაჩუსეტის გუმერნატორს მით რომნისა და წარმომადგენელთა პალატის ყოფილ სპიკერს ნიუტ გინგრიჩს წინ შესამჩნევლად გაუსწრო. თუმცა, საზოგადოებრივი აზრის მკვლევარის პიტერ ბრაუნის მოსაზრებით, რესპუბლიკელთა მხარდამჭერი ამომრჩევლები ეჭვის თვალით უყურებენ კეინის კანდიდატურას, რომელსაც საზოგადოებრივ სამსახურში ყოფნის გამოცდილება არ აქვს. საზოგადოებრივი აზრის გამოკითხვის შედეგების მიუხედავად, კეინის პიროვნებას წარსულში ჩადენილმა სექსუალური ძალადობის ფაქტმაც გარკვეული ჩრდილი მიაყენა. აღნიშნულთან დაკავშირებით, ბოლო რამდენიმე დღის განმავლობაში კეინს ვირჯინიაში ექიმებთან გამართული შეხვედრის დროს, საზოგადოებისათვის ახსნა-განმარტებების მიცემა დაჭირდა: ზოგიერთი ცნობილი თანაპარტიელი, კეინს ურჩევს თავადვე გამოაშკაროს ყველა ის ფაქტი, რომელიც მის სექსუალურ სკანდალთანაა დაკავშირებული, რამაც შეიძლება მისი საარჩევნო კამპანია საგრძნობლად დააზარალოს. ამასობაში, კეინისათვის და სხვა დანარჩენი რესპუბლიკელი პრეზიდენტობის კანდიდატებისათვის პირველი კენჭისყრა, აიოვაში, 3 იანვარს გაიმართება, რომელსაც ნიუ ჰემფშირში პრაიმერი მოყვება.